D.X.Mamsurov adına Respublika Uşaq Kitabxanası

D.X.Mamsurov adına Respublika Uşaq Kitabxanası — Şimali Osetiya Respublikasında dövlət kitabxanası. Kitabxana uşaq ədəbiyyatı, pedaqogika, psixologiya və sosiologiya sahəsində elmi və metodiki mərkəzdir. 1967-ci ildə açılmışdır.

Bina kompleksi Vladiqafqazın mərkəzində, Lenin küçəsi 2 ünvanında yerləşir.

Kitabxana məşhur osetin şairi, nasir və tərcüməçi Daba Xabiyeviç Mamsurovun (1909-1966) adını daşıyır..
 Tarixi 
Kitabxana 1967-ci ilin iyulunda açılmışdır. Kitabxananın ilk direktoru T.A.Tsomaeva olub.

Kitabxana fondu açılan gün 151560 ədəd ədəbiyyat və müxtəlif nəşrlərdən ibarət idi.

1969-cu ildə kitabxanaya Tamayev küçəsi, 32 ünvanında ayrıca bina ayrılmışdır.

1970-ci illərdən başlayaraq kitabxanada kitabxanaçıların yaradıcılıq inkişafı proqramı var və burada tələbələr məzun olduqdan sonra bacarıq və biliklərini artırırlar. Uzun illər kitabxana Krasnodar Dövlət Mədəniyyət İnstitutunun tələbələri üçün təcrübə yeri olmuşdur.

Kitabxananın uğurları dəfələrlə SSRİ Xalq Təsərrüfatı Nailiyyətlər Sərgisində təqdim olunmuşdur.

1985-ci ildə kitabxana üçün Vladiqafqazın tam mərkəzində yeni geniş bina tikildi. Bina kitabxana ilə birlikdə Pionerlər Sarayı və şəhərin 5 nömrəli məktəbi ilə birlikdə uşaq müəssisələri üçün vahid kompleks təşkil edir. Binanın memarı - Anatoli İsaakoviç Btemirov olmuşdur. Kitabxananın indidə yerləşdiyi bu bina olduqca orijinal məkandır və əslində Sovet memarlığının bir abidəsidir. Binanın çoxlu mayilli səthləri, içərisində və xaricində bir çox özünəməxsus kvadrat sütunları var. Binanın divarları kənardan tamamilə parlaq boz plitələrlə örtülmüşdür ki, bu da binanı qonşu binaların fonundan çox fərqləndirir.

1999-cu ildən kitabxanaya Liana Aleksandrovna Makiyeva rəhbərlik edir.

Kitabxana təkcə yazıçıların deyil, həmçinin uşaqlara aid elmi ədəbiyyatdan ibarət çoxlu müxtəlif kitabların geniş siyahısına malikdir. Bəzi nüsxələri isə yalnız orada quraşdırılmış kompüterlərdən istifadə edərək yalnız elektron formada görmək olar. Çünki kitabxana son illər elektron kataloq sisteminin yaradılmasına ciddi fikir verir. Üstəlik kitabxana ümumrusiya kitabxana elektron kataloquna qoşulmuşdur. Bu da uşaq və gənclər üçün lazım olan müasir ədəbiyyatın qısa vaxtda oxuculara çatdırılmasına kömək edir.

 Kitabxananın strukturu 
D.X.Mamsurov adına Respublika Uşaq Kitabxanası"nın strukturuna bir neçə şöbə daxildir. Bu şöbələr kitabxananın yüksək səviyyədə işləməsinə kömək edir. Kitabxana strukturu aşağıdakı bölmələrdən ibarətdir:
 Kitab saxlama şöbəsi
 Komplektləşdirmə və emal şöbəsi
 Biblioqrafiya şöbəsi
 Metodik şöbə
 İncəsənət şöbəsi
 Dövri nəşrlər şöbəsi
 Nadir kitablar şöbəsi
 Təbiət Elmləri Bölümü
 Yerşünaslıq Bölümü
 Xarici Ədəbiyyat Bölməsi
 Məktəbəqədər və ibtidai sinif şagirdlərinə xidmət şöbəsi
 5-9-cu sinif şagirdləri üçün xidmət şöbəsi (abunə, oxu zalı)
 Uşaq Oxuculara Rəhbərlik Şöbəsi
 Nailiyyətləri 
 Rusiya kitabxanaları arasında keçirilən ekoloji yarışmada 1-ci yer - "Uğurlar - bilik yolu" proqramına görə (müəllif - baş kitabxanaçı E.E.Uvarova)
 2014-cü ildə kitabxana Mixail Lermontovun anadan olmasının 200 illiyinə həsr olunmuş "Lermontov yerlərinə səyahət" layihəsini yerinə yetirmək üçün Rusiya Federasiyası Prezidentinin qrantını alıb.
 Direktorlar 
 1967-1999 - T.A.Tsomayeva
 1999 -cu ildən - L.A.Makieyva

 İstinadlar 

 Xarici keçidlər 
 Официальный сайт
 Республиканская детская библиотека имени Д. Мамсурова